отношение на един или повече представителни видове употреба на най-малко един продукт за растителна защита, съдържащ активното вещество, и по-специално на видовете употреба, които са проучени и подробно описани в доклада за преразглеждане.
 (9)
 Освен това Комисията счита, че мултикапсиден ядрено-полиедрен вирус по Spodoptera exigua (SeMNPV), изолат BV-0004, е активно вещество с нисък риск съгласно член 22 от Регламент (ЕО) No 1107/2009. Мултикапсиден ядрено-полиедрен вирус по Spodoptera exigua (SeMNPV), изолат BV-0004, е микроорганизъм, който отговаря на условията по точка 5.2 от приложение II към Регламент (ЕО) No 1107/2009, тъй като принадлежи към семейство Baculoviridae и не е показал неблагоприятно въздействие върху неприцелни насекоми.
 (10)
 Поради това е целесъобразно веществото мултикапсиден ядрено-полиедрен вирус по Spodoptera exigua (SeMNPV), изолат BV-0004, да бъде одобрено като активно вещество с нисък риск.
 (11)
 В съответствие с член 13, параграф 2 от Регламент (ЕО) No 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия.
 (12)
 С Директива 2007/50/ЕО на Комисията (3) активното вещество мултикапсиден ядрено-полиедрен вирус по Spodoptera exigua (SeMNPV) беше разрешено за употреба в продукти за растителна защита под синонимното наименование „Spodoptera exigua клетъчен полихидрозен вирус“. Той беше включен с това наименование в част А от приложението към Регламент за изпълнение (ЕС) No 540/2011 на Комисията. (4) Посоченото одобрение изтече на 30 ноември 2017 г. От съображения за яснота и въз основа на настоящото одобрение на мултикапсиден ядрено-полиедрен вирус по Spodoptera exigua (SeMNPV), изолат BV-0004, съответното вписване се заличава от посочения регламент.
 (13)
 В съответствие с член 13, параграф 4 от Регламент (ЕО) No 1107/2009 във връзка с член 22, параграф 2 от него Регламент за изпълнение (ЕС) No 540/2011 следва да бъде съответно изменен.
 (14)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Одобряване на активното вещество
 Активното вещество мултикапсиден ядрено-полиедрен вирус по Spodoptera exigua (SeMNPV), изолат BV-0004, се одобрява при спазване на предвидените в приложение I към настоящия регламент условия.
 Член 2
 Изменения в Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя в съответствие с приложение II към настоящия регламент.
 Член 3
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 март 2022 година.
 За Комисията
 Председател
 Ursula VON DER LEYEN
 (1) ОВ L 309, 24.11.2009 г., стр. 1.
 (2) ЕОБХ (Европейски орган за безопасност на храните), 2021 г. Рецензия на оценката на риска от употребата на активното вещество мултикапсиден ядрено-полиедрен вирус по Spodoptera exigua (SeMNPV) като пестицид, EFSA Journal (Бюлетин на ЕОБХ) 2021;19(10):6848
 (3) Директива 2007/50/ЕО на Комисията от 2 август 2007 г. за изменение на Директива 91/414/ЕИО на Съвета относно включване на бефлубутамид и Spodoptera exigua клетъчен полихидрозен вирус като активни вещества (ОВ L 202, 3.8.2007 г., стр. 15).
 (4) Регламент